Ijtimoiy tarmoqlardagi xabarlarga ko‘ra, hozirda oliy ta’lim muassasalarining barcha talabalariga semestrni qanday bahoda yakunlashidan qat’i nazar bir xil miqdorda stipendiya tayinlanishi to‘g‘risida qaror loyihasi ko‘rib chiqilmoqda. Xususan, bu haqda Facebook ijtimoiy tarmog‘idagi Maslahat.uz guruhida yozilgan. "Bu qaror baho ortidan quvish, yaxshi baho olish uchun moddiy manfaat va ta’magirliklarning oldini olishga ozmi-ko‘pmi xizmat qilishi shubhasiz", deya ilova qilingan xabarda. Hozircha bu qaror rasman tasdiqlanmadi. Ayni vaqtda bu bo‘yicha fikrlar o‘rganilmoqda.